**Často kladené otázky žiadateľov a odpovede RO pre ROP k výzve ROP-1.1-2014/01 s názvom „Podpora infraštruktúry vzdelávania marginalizovaných rómskych komunít s väzbou na Lokálne stratégie komplexného prístupu“**

**Súlad žiadosti o NFP so schválenou Lokálnou stratégiou komplexného prístupu**

Musí byť rozpočet projektu (oprávnené výdavky projektu) presne v súlade s rozpočtom schváleným v Lokálnej stratégii komplexného prístupu? Je možné tento rozpočet navýšiť a budú tieto výdavky oprávnené?

Žiadateľ musí dodržať výšku schválenej sumy v projektovom zámere, ktorý bol schválený v rámci Lokálnej stratégie komplexného prístupu. Všetky výdavky presahujúce sumu schválenú v rámci LSKxP je potrebné v žiadosti o NFP označiť ako neoprávnené.

V LSKxP bolo na stavebné práce plánovaných 360 000 EUR, na zariadenie 36 000 EUR. V tejto kalkulácii sa nerátalo ani so stavebným dozorom, bude tento oprávnený?

Pokiaľ plánujete meniť štruktúru alebo výšku výdavkov schváleného rozpočtu v rámci výzvy pre LSKxP budete musieť požiadať čo najskôr ešte pred podaním žiadosti o NFP žiadosť o zmenu na Úrad splnomocnenca pre rómske komunity – príslušného regionálneho pracovníka. (Vo výzve ROP sú v rámci projektových a inžinierskych prác oprávnené aj výdavky na stavebný dozor. Ak nemáte túto položku schválenú v rámci projektového zámeru LSKxP požiadajte si o zmenu na ÚSVRK.). Možnosť podania žiadosti o zmenu v rámci schváleného projektového zámeru LSKxP sa netýka navýšenia rozpočtu, ale iba zmien v rámci schválenej sumy.

Je možné o súbežné podanie žiadosti o NFP so žiadosťou o poskytnutie podpory lokálnej stratégie kompl. prístupu alebo musí byť schválená pred dátumom ukončenia prijímania žiadostí?

Úrad splnomocnenca vlády SR pre rómske komunity cielene vyhlasuje výzvy pre Lokálne stratégie komplexného prístupu a uvedené výzvy na podporu vzdelávania sú už uzavreté. Nie je možné požiadať o súbežné podanie a schválenie žiadosti LSKP a žiadosti o NFP.

**Dodržanie výšky benchmarkov**

Je nedodržanie výšky benchmarku diskvalifikačné? (Otázka k výške benchmarkov na žiaka je uvedená v rámci Opisu projektu 3.1. V prípade intervencií do základných škôl predstavuje 2 323,58 EUR/žiak resp. 3 319,40 EUR/dieťa v prípade intervencií do predškolských zariadení.)

Nedodržanie výšky benchmarku neznamená automatické vylúčenie žiadosti o NFP. Benchmarky sú smerné ukazovatele platné pre všetky projekty, ktoré sú realizované v rámci opatrenia. Každá žiadosť o NFP bude v rámci odborného hodnotenia posudzovaná individuálne v kontexte všetkých platných kritérií hodnotenia a výberu.

Z ktorého školského roku je potrebné vychádzať pri stanovovaní benchmarkov a počtu žiakov?

Keďže celkové ukončenie výzvy je plánované na október 2014, pri stanovení benchmarkov na žiaka je potrebné vychádzať z aktuálneho školského roku, t. j. 2014/2015, ktorý začína od septembra 2014.

Je počet žiakov z MRK, ktorí navštevujú školu a budú využívateľmi výsledkov projektu hodnotiacim alebo výberovým kritériom? (Otázka k počtu žiakov je uvedená ako prvá v rámci opisu projektu - časť 7).

Nedodržanie odporučeného počtu žiakov 200 (v zmysle stratégie ROP) neznamená diskvalifikáciu žiadosti o NFP v rámci výzvy. Každá žiadosť bude v rámci odborného hodnotenia individuálne posudzovaná v kontexte všetkých uverejnených kritérií.

**Oprávnenosť aktivít**

Je rekonštrukcia ihriska, alebo rekonštrukcia telocvične oprávnenou aktivitou?

Rekonštrukcia ihriska a telocične sú oprávnenými aktivitami v zmysle časti 4.3 výzvy.

Je oprávnená aj výstavba novej telocvične?

Realizácia nových stavieb a teda ani výstavba novej telocvične nie je oprávneným výdavkom v rámci výzvy.

Je kontajnerová výstavba v súlade s výzvou ROP-1.1-2014/01?

Prioritným cieľom výzvy ROP-1.1-2014/01 je v zmysle jej časti 4.3 rekonštrukcia už existujúcich školských objektov a ich priestorov (oprávnená nie je výstavba nových objektov). V prípade kontajnerových prístavieb ide o špecifickú stavebnú aktivitu, ktorá si - vzhľadom na svoju špecifickosť - vyžaduje presné zadefinovanie a zacielenie v rámci výzvy a v rámci stratégie ROP. Vzhľadom na to, že v stratégii Regionálneho operačného programu (pozri napr. ROP, Programový manuál ROP) a v opise oprávnených aktivít v časti 4.3 samotnej výzvy nie sú výslovne uvedené kontajnerové prístavby ako oprávnená a podporovaná aktivita, túto aktivitu nebude RO pre ROP považovať za oprávnenú.

Zároveň, RO pre ROP nepovažuje uvedenú aktivitu za oprávnenú z dôvodu, že cieľom výzvy a stratégie ROP je 1. zamedzenie segregácie Marginalizovaných rómskych komunít, 2. časová udržateľnosť projektov/udržateľnosť miesta realizácie projektu a 3. dodržanie súladu zo Stavebným zákonom, teda podmienok, ktorých dodržiavanie nie je možné v prípade kontajnerových prístavieb dôsledne uplatňovať a kontrolovať (pri realizácii kontajnerových prístavieb hrozia napr. nasledovné riziká: segregácia MRK do špeciálnych tried/priestorov, možnosť jednoduchého „presunutia“ prístavby, alebo nedodržanie všetkých podmienok Stavebného zákona).

**Výpočet úspory energie**

Akú dokumentáciu je potrebné predložiť v rámci prílohy č. 19 žiadosti o NFP?

Potrebné je predložiť aktuálne vypracovaný výpočet energetických úspor v súvislosti s realizáciou plánovaných stavebných prác projektu resp. správu z energetického auditu, ktorá je vypracovaná ako informácia o možných energetických úsporách projektu.

Na rozdiel od správy z energetického auditu - sa "Energetický certifikát" predkladá v zmysle zákona povinne iba pri dokončení novým stavieb resp. pri predaji a pod. (Pri vypracovaní energetických certifikátov stavieb, ktoré vypracúva odborne spôsobilá osoba, sa vychádza so Zákona č. 555/2005 Z. z. o energetickej hospodárnosti budov v znení neskorších predpisov (posledná novelizácia zákonom č. 300/2012 Z. z.) resp. Vyhlášky MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.)

V rámci projektu má byť realizovaná iba prístavba. Keďže pôjde o pristavený objekt s učebňou a sociálnymi zariadeniami, ktorý teda doteraz nespotreboval nijaké energie, akú hodnotu má mať ukazovateľ "Zníženie energetickej náročnosti budovy"?

V rámci ukazovateľa „zníženie energetickej náročnosti“ uveďte hodnotu „0“.

**Usmernenie k odovzdaniu účtovnej dokumentácie**

V zmysle usmernenia k žiadosti o NFP z ROP som žiadala písomne príslušný Daňový úrad o potvrdenie kompletnej účtovnej závierky pre subjekt v pôsobnosti žiadateľa (Príloha č. 8 žiadosti o NFP). Uvedené potvrdenie mi odmietli vydať. Ako mám ďalej postupovať?

V súvislosti s prílohou č. 8 žiadosti o NFP (účtovná dokumentácia) RO pre ROP dňa 1. 8. 2014 uverejnil na stránke [www.ropka.sk](http://www.ropka.sk) v rámci sekcie „Výzvy“ Zmenu formálnych náležitostí výzvy, ktorá upravuje a aktualizuje predkladanie tejto povinnej prílohy. V zmysle zmeny formálnych náležitostí výzvy v prípade, že má žiadateľ v zmysle zákona č. 431/2002 Z.z. o účtovníctve zverejnenú účtovnú závierku za rok 2013 v **Registri účtovných závierok**, ktorého správcom je MF SR, nie je povinný predkladať túto prílohu osobitne v listinnej podobe (resp. potvrdenú daňovým úradom). Úplné znenie zmeny textu výzvy a ostatných alternatív predkladania účtovnej dokumentácie pozri na stránke [www.ropka.sk](http://www.ropka.sk).

**Predkladanie finančnej analýzy**

Ak celkové oprávnené výdavky nepresahujú sumu 450 000 Eur, musí sa predkladať finančná analýza projektu?

Ako je uvedené na str. 14 výzvy predkladanie finančnej analýzy je relevantné iba pre projekty, u ktorých presahujú celkové náklady projektu 1 mil. Eur v nadväznosti na čl. 55 o projektoch generujúcich príjmy Nariadenia Rady (ES) 1083/2006).

**Vypĺňanie tabuliek smerných ukazovateľov v žiadosti o NFP**

Ak predmetom projektu nie je debarierizácia, zatepľovanie ani tvorba pracovných miest, treba ich uvádzať do zoznamu ukazovateľov?

Pri vypĺňaní tabuľky č. 12 Žiadosti o NFP žiadateľ vyberá zo všetkých preddefinovaných (t.j. uvedených) ukazovateľov ukazovatele relevantné pre konkrétny projekt. V prípade, že niektorý z ponúkaných preddefinovaných ukazovateľov nemá vzťah k uvedenému konkrétnemu projektu, vyplní žiadateľ východiskovú a plánovanú hodnotu „0“.

Aký rok je potrebné uviesť v stĺpci „Rok“ pri ukazovateľoch výsledku?

V poslednom stĺpci „Rok“ plánovanej hodnoty pri všetkých ukazovateľoch výsledku sa uvádza rok ukončenia projektu a pri všetkých ukazovateľoch dopadu sa uvádza piaty rok nasledujúci po roku ukončenia projektu.

**Platnosť stavebného povolenia**

Prílohou č. 6 žiadosti o NFP má byť právoplatné a vykonateľné rozhodnutie, resp. oznámenie príslušnému stavebnému úradu. K dispozícii máme stavebné povolenie, no je zo staršieho roku. Aké najstaršie stavebné povolenie môžeme doložiť?

Ako je uvedené v žiadosti o NFP, vydané stavebné povolenie musí byť platné v zmysle zákona č. 50/1976 Zb. o územnom plánovaní a stavebnom poriadku. Podľa ust. § 67 ods. 2 stavebného zákona stavebné povolenie platí dva roky. Na žiadosť stavebníka môže stavebný úrad predĺžiť platnosť stavebného povolenia, avšak o žiadosti na predĺženie musí byť rozhodnuté pred uplynutím dvojročnej zákonnej lehoty.